
REPUBLIKA HRVATSKA
KRAPINSKO – ZAGORSKA ŽUPANIJA
GRAD ZLATAR
GRADSKO VIJEĆE

KLASA: 024-02/24-01/07
URBROJ: 2140-07-01-24-2
Zlatar,  03. rujna 2024. 


ZAPISNIK

25. sjednice Gradskog vijeća Grada Zlatara održane 03. rujna 2024. godine u Gradskoj vijećnici Grada Zlatara, Park hrvatske mladeži 2, Zlatar. 

Početak u 20.00 sati.

NAZOČNI:
a) Vijećnici: Danijela Findak, Davor Kljak, Damir Bručić, Mirjana Bajzek, Tihomir Pazman,  Božidar Hanžek, Valentino Lisek, Ivona Bingula
b) Ostali: 
· Jasenka Auguštan-Pentek, gradonačelnica Grada Zlatara
· Mladen Krušelj, pročelnik Jedinstvenog upravnog odjela 
· Službenici Jedinstvenog upravnog odjela: Mateja Stažnik, Monika Švenda, Ivana Ivančić Škof, Mirela Škuranec Lesičar,  Maja Šimunić (zapisničarka), 
· Mirjana Ščapec, novinarka Radio Zlatara, 
· Sabina Pušec, novinarka Zagorskog lista

ODSUTNI VIJEĆNICI: Ivana Parlov Roksandić, Srećko Pozaić, Matija Ožvald, Juraj Žerjavić, Nikolina Puklin

Sjednicu vodi predsjednica Gradskog vijeća Danijela Findak, pozdravlja prisutne i otvara 25. sjednicu Gradskog vijeća Grada Zlatara. Konstatira kako je na sjednici prisutno ukupno 8 od 13 vijećnika, kako se mogu donositi pravovaljane odluke te da su vijećnicima uredno dostavljeni svi materijali za sjednicu vijeća po točkama predloženog dnevnog reda. 
Predsjednica daje na glasanje sljedeći : 

D N E V N I     R E D

1. Usvajanje zapisnika 24. sjednice Gradskog vijeća,
2. Donošenje Odluke o utvrđivanju kriterija za dodjelu stipendija učenicima i studentima,
3. Donošenje Odluke o zaduživanju Grada Zlatara po principu dopuštenog prekoračenja po transakcijskom računu,
4. Polugodišnje izvješće o radu gradonačelnice Grada Zlatara za razdoblje od 01.01.do 30.06.2024. godine,
5. Pitanja i prijedlozi.

	Kako nije bilo prijedloga i rasprave, predsjednica Danijela Findak dala je na glasovanje predloženi dnevni red. Od prisutnih 8 vijećnika, 8 je glasovalo „ZA“ i 0 „PROTIV“ te je dnevni red prihvaćen. 


[bookmark: OLE_LINK1][bookmark: OLE_LINK2]    Točka 1.
[bookmark: _Hlk94869551][bookmark: _Hlk101250753]Predsjednica Danijela Findak otvara raspravu o usvajanju zapisnika 24. sjednice gradskog vijeća. 
Rasprave ni primjedbi nije bilo, pa je predsjednica točku 1. dala na glasovanje. Od prisutnih 8 vijećnika, 8 je glasovalo „ZA“ i 0 „PROTIV“ te je gradsko vijeće donijelo Zaključak o usvajanju zapisnika 24. sjednice gradskog vijeća. 

[bookmark: _Hlk74566227]	Točka 2. 	
Predsjednica Danijela Findak otvara raspravu o točki donošenje Odluke o utvrđivanju kriterija za dodjelu stipendija učenicima i studentima. 
Gradonačelnica daje pojašnjenje točke navodeći koje su se stavke u odluci mijenjale. Tako navodi kako je povećan minimalni prag u kategoriji po socijalnom kriteriju te su razgraničeni prihodi. Isto tako se broj članova kućanstva priliko izračuna umanjuje za člana – nezaposlenu osobu za koju nije dostavljena potvrda o statusu te ako u postupku natječaja iz jednog kućanstva sudjeluje više članova, pravo na stipendiju može ostvariti više kandidata. Dodan je stavak o dodatnim bodovima za postignuća u obrazovanju koji se dodjeljuju do najviše 10 bodova. Također je dodano odluci kako se dodatni bodovi na temelju otežavajućih okolnosti dodjeljuju najviše do 10 bodova. Isto tako je dodan stavak da ukoliko kandidat ima jednako rangiranu prijavu u više kategorija, pravo na stipendiju ostvarit će u kategoriji u kojoj je manje prijavljenih kandidata. Odluci je dodano kao učenici i studenti s prebivalištem na području Grada Zlatara mogu ostvariti pravo na jednokratne novčane pomoći za školovanje i usavršavanje na temelju posebno podnesenog zahtjeva. Isto tako je navedeno kako se dodatni bodovi na temelju otežavajućih okolnosti mogu dodijeliti na način da se djeci smrtno stradalih hrvatskih branitelja i djeci zatočenih i nestalih branitelja, te hrvatskih vojnih ratnih invalida dodjeljuje po 4 boda. 
	Vijećnik Davor Kljak napominje kako je dobro da se odlukom o dodjeli dodatnih bodova gleda na sve pore društva, ali isto tako nije u redu da se dodjeljuju bodovi djeci smrtno stradalih hrvatskih branitelja i djeci zatočenih ili nestalih branitelja jer se radi o ljudima od 30 godina, a isto tako se nigdje ne spominju djeca hrvatskih branitelja koji nisu uključeni u odluci. 
	Gradonačelnica mu odgovara da je stavak odluke o braniteljima preuzet iz zakona i odluka donesenih od strane države i županije gdje je bodovanje propisano na isti način. 
	Vijećnik Davor Kljak govori kako se mogao dodati stavak o dodjeli 1 boda za djecu branitelja iz digniteta prema istima. 
	Gradonačelnica mu odgovara kako branitelji mogu još uvijek biti u radnom odnosu i smatra da bi dodavanje bodova za djecu branitelja stavilo u nepovoljniji položaj ostale kandidate za stipendije. 
	Vijećnik Valentino Lisek govori kako bi dodavanjem boda za djecu branitelja došlo do situacije da bi djeca s većim prosjekom ocjena bila na nižem mjestu od djece s manjim prosjekom, a koja imaju status djeteta branitelja. 
	Uslijedila je rasprava između predsjednice vijeća, vijećnika Davora Kljaka i vijećnika Valentina Liseka o mogućnosti uvrštavanja stavka o dodjeli boda za djecu branitelja. 
Vijećnik Davor Kljak navodi kako je procjena vijećnika Valentina Liseka paušalna i kako dodavanje 1 boda za djecu branitelja ne bi znatno promijenilo rang listu bodovanja. 
Gradonačelnica govori kako je iz prakse donošenja odluka i bodovanja vidljivo da upravo taj jedan bod može promijeniti situaciju i da se rang lista može promijeniti unatoč samo jednom bodu. Napominje kako su branitelji važni dio društva, ali da se njihovi statusi često zloupotrebljavaju. 
Vijećnik Davor Kljak govori kako je iz odluke vidljivo da se gledalo na širok spektar društva i da bi shodno tome trebalo dodati i taj 1 bod djeci branitelja. 
	Nakon rasprave je predsjednica dala točku na glasanje. Od 8 prisutnih vijećnika, 7 je glasovalo „ZA“, 0 „PROTIV“ i 1 „SUZDRŽAN“ te je Gradsko vijeće donijelo Odluku o utvrđivanju kriterija za dodjelu stipendija učenicima i studentima. 

Točka 3.
Predsjednica Danijela Findak otvara raspravu o točki donošenje Odluke o zaduživanju Grada Zlatara po principu dopuštenog prekoračenja po transakcijskom računu. 
Gradonačelnica daje pojašnjenje kako se odluka donosi na rok od 12 mjeseci, a obzirom na trenutno prijavljene aktivne projekte većih obuhvatnih zahvata, izgradnja tržnice, izgradnja šumske ceste Jakopići-Črne Mlake, dogradnja dječjih vrtića, očekuje se nesrazmjer između različite dinamike priljeva od strane EU i dospijeća obaveza. 
Vijećnik Davor Kljak postavlja pitanje koliki je udio financiranja Grada Zlatara u pojedinim projektima koji su navedeni u uvodu obrazloženja, a u čiju svrhu financiranja se diže kredit. 
Gradonačelnica daje pojašnjenje kako se ne radi o kreditu, nego zaduženju Grada Zlatara po principu dopuštenog prekoračenja po transakcijskom računu. 
Vijećnik Božidar Hanžek postavlja pitanje da li je rasla kamata po dopuštenom prekoračenju. 
Gradonačelnica mu odgovara da je kamata fiksna i nije se mijenjala. 
Vijećnik Davor Kljak daje pojašnjenje svojeg navoda govoreći da je njegovo pitanje bilo u  kolikom udjelu Grad Zlatar sudjeluje u sufinanciranju projekata koji su navedeni u uvodnom dijelu obrazloženja točke. 
Gradonačelnica mu odgovara se provodi veći broj projekata i da se uplata sredstava za pojedine projekte od strane Europske unije čeka i do godinu dana. Iz tog razloga se donosi odluka o dopuštenom prekoračenju po računu. 
[bookmark: _Hlk153438283]Nakon rasprave je predsjednica dala točku na glasanje. Od 8 prisutnih vijećnika, 8 je glasovalo „ZA“, 0 „PROTIV“ i 0 „SUZDRŽAN“ te je Gradsko vijeće donijelo Odluku o zaduživanju Grada Zlatara po principu dopuštenog prekoračenja po transakcijskom računu. 
Točka 4.
[bookmark: _Hlk176854872]Predsjednica otvara raspravu pod točkom Polugodišnje izvješće o radu gradonačelnice Grada Zlatara za razdoblje od 01.01.do 30.06.2024. godine. 
Gradonačelnica daje pojašnjenje točke govoreći kako se u obrazloženju pobrojani svi ugovori koji su sklopljeni 
Rasprave nije bilo pa je predsjednica dala točku na glasanje. Od  8 prisutnih vijećnika, 8 je glasovalo „ZA“, 0 „PROTIV“ i 0 „SUZDRŽAN“ te je Gradsko vijeće donijelo Zaključak o prihvaćanju Polugodišnjeg izvješća o radu gradonačelnice Grada Zlatara za razdoblje od 01.01.do 30.06.2024. godine. 


Točka 5.
Predsjednica otvara raspravu pod točkom Pitanja i prijedlozi. 
Vijećnik Božidar Hanžek govori kako traži odgovor pismenim putem od strane ravnateljice na pitanje o tome što se događa u dječjem vrtiću u Zlataru. Govori kako nije lijepo to što je toliki broj odgajateljica dalo otkaz i Klub zastupnika HDZ-a traži pisani odgovor od ravnateljice koji su razlozi istog. 
Gradonačelnica mu odgovara kako se Grad Zlatar kao osnivač vrtića mora brinuti o tome da dječji vrtić funkcionira i da djeca imaju adekvatnu i pravovaljanu skrb. Navodi kako je još uvijek u tijeku ispitivanje situacije i obavljen je razgovor s odgajateljicama i ravnateljicom. Govori kako je ravnateljica zaposlena putem javnog natječaja, zadovoljavala je sve uvjete i obavlja svoj posao sukladno zakonu. Navodi kako je neodgovorno iznositi detalje razgovora između odgajateljica i ravnateljice te o mjerama koje se provode u svrhu poboljšanja situacije. 
Vijećnik Božidar Hanžek postavlja pitanje da li postoji mogućnost da ravnateljica dođe na sjednicu pa da obrazloži trenutnu situaciju. 
Gradonačelnica navodi kako ravnateljica radi po propisima i zakonima i kako to nisu razlozi zbog kojih bi se ona kao gradonačelnica uplitala u posao ravnatelja ustanove. 
Vijećnik Davor Kljak govori kako će već jedno vrijeme govori o temi otkaza odgajateljica i da gradonačelnica stalno govori o tome samo sa zakonske strane, ali ne i moralne. Navodi kako se treba postaviti pitanje da li su povrijeđeni međuljudski odnosi ustanove i djelatnika. Postavlja pitanje kakva je trenutna situacija u vrtiću, odnosno koliko je trenutno zaposleno stručnog osoblja u vrtiću, a koliko nestručnog. 
Gradonačelnica odgovara kako u cijeloj državi nedostaje stručnog osoblja zbog povećanja broja vrtića, pa je sukladno tome donesen zakon da u vrtiću mogu raditi odgajatelji više i visoke stručne spreme i dadilje ako su u grupi jedan odgajatelj i dadilja. Govori kako su u vrtiću zaposlene odgajateljice i popunjene grupe sukladno zakonu. 
Vijećnik Davor Kljak postavlja pitanje koliko je zaposleno odgajatelja, a koliko dadilja. 
Gradonačelnica mu odgovara kako trenutno ne zna taj podatak, ali ga može zatražiti od vrtića. 
Vijećnik Valentino Lisek postavlja pitanje da li je došlo do pada standarda vrtića zbog otkaza odgajatelja odnosno da li se došlo do situacije da je prije bilo zaposleno više stručnih odgajatelja, a sad ih je manje. 
Gradonačelnica mu odgovara da je s jučerašnjim danom započela nova pedagoška godina i da će za sljedeće vijeće imati konkretne odgovore o broju odgajatelja i standardu  u vrtiću. 
Daljnjih pitanja ni rasprave nije bilo pa je predsjednica zaključila sjednicu u 21.10 	sati. 


ZAPISNIČAR						PREDSJEDNICA GRADSKOG VIJEĆA: 
Maja Šimunić						                 Danijela Findak
3

image1.png




